ตอนนี้2เดือน17วันเลือดยังไหลออกมาเต็มผ้าอนามัยทุกวันเลยตอนแรกก็ลดคะหมดบางวันแทบไม่ออกมาแต่พอหลังมีเพศสัมพันเลือดออกมาเต็มเลยคะตอนนั้นมีเกือบจะ2เดือนแล้วเกี่ยวกันไหมคะ
สวัสดีค่ะ โดยปกติหลังคลอดลูก จะมีน้ำคาวปลาออกมาได้ ซึ่งประกอบด้วยเลือด น้ำเหลือง เยื่อบุโพรงมดลูกที่หลุดลอกออกมา และน้ำคร่ำที่ตกค้าง ซึ่งปกติน้ำคาวปลาที่ออกมาจะค่อยๆ ลดลงจนหายไปที่ 3-4 สัปดาห์ แต่บางรายอาจใช้เวลาถึง 6 สัปดาห์ได้แต่หากผ่านมา 2 เดือน 27 วัน แล้ว ยังคงมีเลือดไหลออกมา จึงไม่น่าใช่น้ำคาวปลา แต่น่าจะเป็นอาการเลือดออกจากช่องคลอดผิดปกติ ซึ่งอาจเกิดได้จาก- มดลูกอักเสบติดเชื้อ แต่มักมีอาการปวดท้องน้อยและตกขาวที่ผิดปกติร่วมด้วย- มะเร็งเยื่อบุโพรงมดลูก มะเร็งปากมดลูก แต่ก็พบได้น้อยในคนอายุน้อย- ผลจากการใช้วิธีคุมกำเนิดชนิดต่างๆ (หากใช่อยู่) เช่น ยาฝังคุมกำเนิด ยาฉีดคุมกำเนิด เป็นต้น- มีโรคในระบบอื่นๆ เช่น เกร็ดเลือดต่ำ มีภาวะไทรอยด์ฮอร์โมนเป็นพิษ เป็นต้นดังนั้น หากยังคงมีเลือดออกปริมาณมาก หรือยังออกอยู่เรื่อยๆ แนะนำควรไปพบสูติ-นรีแพทย์เพื่อตรวจหาสาเหตุค่ะ และจะได้ไปฟังผลการตรวจภายในที่ได้ตรวจไปแล้วค่ะ